google/wiki40b huggingface dataset:
Dronning Heonae

Dronning Heonae (hangul: 헌애왕후, hanja: 獻哀王后) (født 964 i Hwangju, død 20. januar 1029 i Kaesong), også kjent som dronningmoren Cheonchu (천추태후, 千秋太后), var den tredje dronninggemalinne til kong Gyeongjong av Goryeo. Hun var regent av Goryeo fra 997 til 1009 mens sønnen kong Mokjong av Goryeo var mindreårig. Hennes livshistorie er grunnlaget for dramaet Empress Cheonchu.

Bakgrunn

Dronning Heonae ble født innen Hwangjugrenen av kongeriket Goryeo herskerhus.  Hennes far, Wang Uk (hangul: 왕욱, hanja: 王旭), var åttende sønn av kong Taejo av Goryeo med sin fjerde hustru, dronning Sinjeong (hangul: 신정왕후, hanja: 神靜王后).  Hun hadde én eldre bror, Wang Chi, den fremtidige kong Seongjong av Goryeo, og en yngre søster som skulle bli mor til kong Hyeonjong av Goryeo.
Selv om hun nedstammet fra kong Taejos mannlsinje var ikke dronning Heonae Goryeo-herskernes navn, Wang (hangul: 왕, hanja: 王). Hun og hennes lillesøster brukte i stedet slektsnavnet Hwangbo (hangul: 황보, hanja: 皇甫), som er slektsnavnet fra deres mormors mor, dronning Sinjeong.

Regent

Dronning Heonae giftet seg med Gyeongjong av Goryeo, som hun var beslektet med. Hun var søster til Seongjong av Goryeo, som etterfulgte ektefellen på tronen. Da hennes sønn Mokjong av Goryeo ble konge i 997, ble hun regent. Imidlertid inngikk hun et samtykkebasert ekteskap med Kim Chi-yang, og fødte ham en sønn. Kim Chi-yang la hemmelige planer for å få satt denne sønnen på tronen.
Da Kim Chi-yang brente ned det kongelige palass (Manwoldae), truet med å drepe kongen og ta over styret, tilkalte kong Mokjong general Gang Jo til hovedstaden, Kaesong. General Gang Jo henrettet straks Kim Chi-Yang og hans tilhengere.

Intriger

De spredte embedsmennene, som var motstandere av Gang Jo, rykter og løgner om at generalen hadde planer om å gripe regjeringsmakten selv. Ryktene nådde kongen, som la planer om å drepe Gang Jo. Gang Jo fikk nyss om konspirasjonen og om kongens tvil, og beordret sin hær til å angripe og drepe alle hans motstandere, innbefattet kongen. Etter å ha snikmyrdet kong Mokjong satte general Gang kong Hyeonjong av Goryeo på tronen.  
Dronning måtte i eksil til Hwangju. I 1029, vendte hun tilbake til det kongelige hoff, og døde i sine gamakker i Sungdeokpalasset.
Sett Sjøbein med Arve Opsahl!

Sett Sjøbein med Arve Opsahl er et musikkalbum med Arve Opsahl, utgitt i 1965.
Armin Only

Armin Only er en nederlandsk-basert internasjonal en-natts-dancefestival basert på fremføringer og musikk av Armin van Buuren. Temaet Armin Only er brukt både for enkeltkonserter og serier av festivaler (turneer) av Armin van Buuren siden 2005. Arrangementet består av musikk av eller støttet av Armin van Buuren, spilt av ham som DJ i tillegg til lysshow, fyrverkeri og live-opptredener av andre musikere og sangere.
I 2008 var temaet for akten Imagine og van Buuren presenterte sitt nye album med samme navn.
Mikko Matti og vennene hans

Mikko Matti eller Mikko Matti og vennene hans eller Eventyret om samegutten Mikko Matti og vennene hans er et figurteaterstykke for barn skrevet av Willie Nordrå, med originalmusikk komponert av Sverre Arvid Bergh.
Stykket hadde premiere 31. mars 1954 på Det Nye Teater og/eller på Folketeatret, og nypremiere 14. september 1966 på Oslo Nye Teater.
Høsten 1968 ble stykket oppført under Nordisk Dukketeater Kongress på Oslo Bymuseum på Frogner i Oslo. Dukkespillere under denne fremføringen var Julian Strøm, Birgit Strøm, Frøydis Armand, Elisabeth Strøm Henriksen og Kjell Kjær.
I 1967 ble musikken fra forestillingen utgitt på plate.
Kingfisher Airlines

Kingfisher Airlines var et indisk flyselskap med hovedkvarter i Bangalore. Selskapet startet den 9. mai 2005, etter innleie av fire Airbus A320. Det opererte på innlandsnettet samt med en utenriksrute mellom London og Colombo. Selskapet var eid av «United Beverages Group». Selskapet var et lavpris-selskap med rimeligere flybilletter. De opererte med tre billettklasser: «Kingfisher first» som er deres forretningsklasse, «Kingfisher Class», som er deres økonomiklasse og «Kingfisher Red», som er deres lavprisklasse.
Kingfisher Airlines sluttet å fly i oktober 2012 og deres operatørlisens ble trukket tilbake i februar 2013.

Destinasjoner

Kingfisher Airlines hadde ruter til følgende byer i India: Bangalore, Mumbai, Delhi, Goa, Chennai, Hyderabad, Ahmedabad, Cochin, Guwahati, Bagdogra, Kolkata og Pune.
Kingfisher presset på for å få en endring i de nåværende regler som krever minimum fem års flyging på innenlandsnettet, før et selskap kan få konsesjon på internasjonale ruter. Etter disse regler kunne selskapet først starte oversjøisk i 2010.
I september 2008, fikk Kingfisher Airlines konsesjon på utenlandstrafikk og startet opp med flyvninger mellom Bangalore og London Heathrow Airport. Deretter Mumbai-London Heathrow Airport, Bangalore-Colombo og Chennai-Colombo (fra januar 2009).
Kingfisher Airlines planla ytterlige destinasjoner bl. a. Dubai, Singapore, Hongkong, Bangkok, Kuala Lumpur, Dhaka og Malé.

Service ombord

Kingfisher tilbød passasjerene musikk og utvalgte TV-programmer på individuelle LCD-skjermer og til en pris som er lavere enn konkurrentene Jet Airways (India) Ltd, Indian Airlines, SpiceJet og JetLite.
Cape-halvøya

Cape-halvøya (eller Kapp-halvøya) er en halvøy med stort sett kupert terreng som stikker ut 75 km i Atlanterhavet ved det afrikanske kontinentets sørvestre ytterpunkt i Sør-Afrika. På den sørlige enden av halvøya ligger Cape Point og Kapp det gode håp. På den nordlige siden ligger Table Mountain og skygger over Cape Town. Halvøya møter land ved Muizenberg, Table Mountain og Cape Town, med Cape Point og Kapp det gode håp som sine ytterste punkter. Nasjonalparken Table Mountain National Park finnes på halvøya, med blant annet ville sebraer og bavianer. 
Halvøya domineres av de fjellene som deler den opp i et antall bosatte daler med fattige boligstrøk, havner og fiskerbyer. Byene og landsbyene på Cape-halvøya utgjør nå en del av Stor-Cape Town. I byen Simonstown på halvøya finnes også en av de få koloniene av pingviner på fastlandsafrika. Halvøya var en gang en øy, men for ca. 60 millioner år siden festet den seg til fastlandet ved emergens av det sandområdet som nå er kjent som Cape Flats fra havet.
Det sies iblant at Atlanterhavet og Det indiske hav møter hverandre ved Cape Point eller ved Kapp det gode håp, men Den internasjonale sjøfartsorganisasjonen (IMO) har funnet ut at havstrømmene fra de to havene møtes rundt 200 km ut sørøstover, ved Afrikas sørligste punkt Kapp Agulhas. 
Vegetasjonen består hovedsakelig av fynbos samt steinete områder, som i hovedsak ligger i Table Mountain National Park (som omfatter flere uavhengige regioner).
Mount Munson

Mount Munson er et fjell (2 800 moh), 6 km fra toppen av nordvestsiden i Mount Wade i Kronprins Olavs Fjell. Det ble oppdaget og fotografert av Richard E. Byrd på flyturene til Dronning Mauds Fjell i november 1929 og navngitt av Advisory Committee on Antarctic Names (US-ACAN) etter kaptein William H. Munson i U.S. Navy som var befalshavande for U.S. Navy Air Development Squadron Six (VX-6), 1959-61.
Hammer (symbol)

Hammer er brukt som symbol i kunst og forskjellige typer kjennetegn for sammenslutninger, i varemerker, logoer, flagg, segl og våpenskjold.
En hammer utformet som en grafisk figur, har vært et symbol fra gammel tid. Særlig betegner hammeren en smed eller en annen som arbeider med hendene.
I norrøn mytologi er hammeren et viktig symbol for Tors hammer Mjølner.
I flagg og andre kjennetegn er en hammer, gul på rød bunn, brukt av arbeiderbevegelsen.
Tre hammere inngår som de sentrale figurene i mestermerket som bare kan brukes av håndverksmestere som har mesterbrev. I mestermerket er det tre hammere, plassert en over to og innenfor et sirkelrundt tannhjul som er omgitt av en sirkel og nederst av et skriftbånd med ordet MESTER som delvis dekker tannhjulets nedre del.Loven om mesterbrev fra 1986, § 1 tredje ledd, har bestemmelser om hvem som kan bruke den faglige betegnelsen mester.
Fra nyere tid har vi i Norge kommunevåpen med en opprett hammer for Ballangen, mens en skråstilt hammer er kommunevåpen for Iveland. Hammer inngår som en figur i norske slektsvåpen for bl.a. slektene Gade, Klingenberg, Koren og Smith.
Krysslagt hammer og feisel er symbol for bergverksdrift. Figurene inngår i kommunevåpenet til Røros. Plassert under en stilisert kongekrone, er figurene kjennetegn for Direktoratet for mineralforvaltning med Bergmesteren for Svalbard (tidligere Bergvesenet).
Hammer og sigd er brukt av kommunistiske organisasjoner, blant annet i det tidligere Sovjetunionens flagg.
En stilisert hammer kan være plassert sammen med – og ved siden av – en stilisert tang. Disse to figurene har vært brukt sammen i norske segl og våpenskjold for smeder og smedlaug helt fra middelalderen. Det kan ikke alltid fastslås om seglets innehaver arbeidet som smed. To hammere og en tang finnes i det svenske landskapsvåpenet til Härjedalen som også er kommunevåpen.
Sammenstillingen av en hammer og en tang finnes i flere norske personers segl, både innenfor en skjoldformet innramming og uten slikt skjold. Figurene kan være utformet bare ved hjelp av enkle streker og tilsvare bumerker. I små segl kan det imidlertid være vanskelig å se om figurene er ment å bestå bare av streker, eller om de skal bestå av flater og kunne være våpenskjold med farger.
En vise om ingenting

«En vise om ingenting» er et skillingstrykk av ukjent opprinnelse.

Teksten

1.Hos enkefru Gammen til te man kom sammen

det var i anledning av ingenting,

stort hus vil hun føre og selskaper gjøre

skjønt stakkar hun eide jo ingenting.
2.Dit kom kandidater, ja selv litterater

og folk som bestilte slett ingenting.

De tok av seg luen og gikk inn i stuen

og smilte: Her mangler jo ingenting.
3.Først man presentertes, så kritisertes,

det drakter og damer og ingenting,

så skulle man spille og alle sto stille

og lyttet så henrykt til ingenting.
4.To gamle koketter sang også duetter

og høstet stort bifall av ingenting.

Så drakk man da teen under gyselig leen

og latter og morskap av ingenting.
5.Til aftens man spiste men siden det viste

seg jo at de fleste fikk ingenting.

Og maten man priste men de som forliste

dem tapte i grunnen slett ingenting.
6.Mot midnatt det lakket og gjestene takket

vertinnen forbindtligst for ingenting.

Da gjestene reiste sto fruene og kneiste

fornøyet: Her mangler jo ingenting.
Grand Hotel Europe

Grand Hotel Europe (russisk: Гранд Оте́ль Евро́па) er et hotell i St. Petersburg i Russland. Det ble åpnet den 28. januar 1875 og erstattet da et tidligere hotell, ombygd i jugendstil.
Hotellet ligger i byens sentrum nær Nevskij prospekt mot sidegaten Mikhailovskaja.

Historie

Hotellbygget begynte opprinnelig som apartementshus, rett ved Nevski prospekt. Dette første byggverket var fra 1824. Før 1830 fikk det et tilbygg mot Mikhailovskaja-gaten og en felles fasade, tegnet av den arkitekten Carlo Rossi.
Tidlig i 1870-årene ble bygningen erhvervet av det nye aksjeselskapet Hotel Jevropejskaja, og grundig ombygd 1873–1875. Det var da hotellet fikk sin nåværende utforming, i noe som minner om jugendstil, etter tegninger av Ludwig Fontana. Det ble åpnet som Grand hôtel d’Europe (eller Jewropeiskaja) den 28. januar 1875. Tidlig på 1800-tallet ble det påbygd, blant annet ned en ytterligere etasje og en stor takterrasse.
Etter oktoberrevolusjonen ble det statseiendom. Det tjente en stund som forvaltningsbygning og som herberge for gatebarn. Så ble det igjen hotell, skjønt med vesentlig mindre komfort sammenlignet med de gamle dager.
Under blokaden av Leningrad i 1940-årene var det et lasarett ned rundt 1300 senger. Etter renovering ble det så på nytt hotell.
Fra 1989 til 1991 ble Jevropejskaja grunnleggende modernisert til femstjernes standard. I desember 1991 gjenåpnet det som Grand Hotel Europe.
XML Schema

XML Schema ble publisert som en W3C Recommendation i mai 2001, er et XML schema-språk. Det ble det første XML schema-språk som fikk status som «anbefalt» fra W3C. Et XML Schema-dokument brukes til å validere XML-dokumenter med hensyn til struktur og innholdsformater.
Ettersom andre XML schema-språk eksisterer, som f.eks. RELAX NG, er det viktig å referere til språket som enten XML Schema eller W3C XML Schema, og alltid med ordet Schema med stor forbokstav. Det blir også referert med forkortelsen WXS. En XML Schema-instans kalles XML Schema Definition (XSD), og har som regel filtypen .xsd.
I sitt vedlegg av referanser anerkjenner XML Schema-komiteen påvirkningen fra DTD og andre tidlige XML schema-forsøk som
Document Definition Markup Language (DDML), Simple Outline XML (SOX), XML-Data og XML data reduced (XDR). XML Schema-definisjonen har tydelig hentet elementer fra alle disse forslagene, samtidig som det er et kompromiss mellom dem. Av disse språkene er det to som fortsatt er i bruk og videreutvikles: XDR and SOX. Deres sponsorer, Microsoft and Commerce One, har begge annonsert at de ønsker å støtte XML Schema i all nyutvikling, så W3C XML Schema burde være den eneste i familien som kommer til å overleve.
Etter en XML Schema-basert validering, er det mulig å uttrykke et dokuments struktur og innhold gjennom datamodellen som ble forutsatt under valideringen. Denne samlingen av informasjon kalles Post-Schema Validation Infoset (PSVI).
XML Schema-dokumenter er bygd opp etter et gitt mønster eller design. De mest kjente er Salami Slice, Venetian Blind, Russian Doll og Garden of Eden.
Flying Dragon Airlines

Flying Dragon Airlines er et  flyselskap med base på Nepalgunj Airport i Nepal.

Historie

Nepals luftfartsmydigheter "Civil Aviation Authority of Nepal" ga Flying Dragon Airlines driftstillatelse i 2005 på betingelse av at selskapet la sin base til 
Nepalgunj Airport.
Det kinesiske flyselskap China Flying Dragon Aviation i Harbin er delvis eier av Flying Dragon Airlines. Flyselskapet skulle starte i september 2005, og bruke Y-12 17-seters flerbruksfly for passasjer og last.

Flåte

Selskapet opererer tre Harbin Y-12. I henhold til laneLogger.com er to fly levert, hvorav kun ett fortsatt er i flåten.
Gymnastikk under Asialekene 1998

Gymnastikk under Asialekene 1998. Gymnastikk var en av flere sporter under Asialekene 1998 i Bangkok i Thailand. Det ble konkurrert i 14 turnøvelser, hvorav åtte øvelser for menn og seks for kvinner, samt to øvelser i rytmisk gymnastikk for kvinner. Kina ble beste nasjon med fjorten gullmedaljer foran Nord-Korea, Sør-Korea og Thailand med en hver.
Halfdan Egedius

Telemark

"Telemark ble Halfdan Egedius' kunstneriske hjemstavn. Bortsett fra tre måneder i København på Zahrtmanns malerskole, kom han aldri på studiereiser til utlandet. Hans liv ble for kort til det. Men til Telemark dro han så ofte han kunne. Telemark løste ut det han ubevisst lengtet etter."
Bortsett selvsagt fra motiv han var sterkt tiltrukket av der - folkene, dansen, felespillet, landskapet - var det særlig maleren og bøheringen Torleiv Stadskleiv som var en grunn til at han så ofte dro dit. Allerede som 15-åring dro Egedius på sin første Telemarksreise. Han startet i Porsgrunn, fortsatte reisen med MS "Victoria" opp langs Norsjø, og med hest og kjerre fra Årnes brygge ved Gvarv til Bø, der de "hele tiden havde de snedekkede Lifjæld for øie", som han skriver i et brev hjem til foreldrene. I Bø møtte han Stadskleiv, og det utviklet seg et nært vennskap som skulle få stor betydning for dem begge. "Stadskleiv var en meget dyktig tegner, og det ingen tvil om at vi må regne ham som Egedius' viktigste lærer i de første årene."
Huinan (Tonghua)

Huinan (kinesisk: 辉南县; pinyin: Huīnán Xiàn) er et fylke i provinsen Jilin i Folkerepublikken Kina. Det ligger i byprefekturet Tonghua.
Befolkningen var på 356 272 innbyggere i 1999.
Xoanodera

Utseende

Middelsstore til store, slanke, mørke trebukker. Oversiden er forholdsvis blank. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. De er noe sagtakkede. Pronotum er tydelig smalere enn dekkvingene, gjerne noe knudrete eller tverr-rynket. Dekkvingene er nokså jevnbrede og har lyse tegninger som ofte består av avlange flekker.

Utbredelse

Slekten er utbredt i Sørøst-Asia.
Depot

Militære depoter

Depoter bygget fram til midten av 1900-tallet var gjerne bygget i murstein. I motsetning til andre militære bygninger kan depoter ofte kjennes igjen på mange store doble dører, og forskjellige former for heiseanordninger for å frakte materiell. Unntaket er såkalte krutthus, depoter for svartkrutt. Disse har gjerne bare én enkelt dør og ingen vinduer. I land der det er mulig, vil større depoter ofte ligge i umiddelbar nærhet av kanaler. Det gamle hoveddepotet i København er bygget i en firkant rundt et 6000 m² stort utgravet havnebasseng.
Depoter bygget under og etter andre verdenskrig er ofte huset i nissenhytter, halvbueformede bygninger av bølgeblikk. Mindre feltdepoter kan være nedgravde og ta form av bunkere.

Etymologi

Ordet «depot» er kommet inn via fransk dépôt, fra latin deponere – å legge fra seg. Ordet har samme ordstamme som deponi, som i motsetning til depot brukes om et lager av noe en ønsker å bli kvitt. Ordet «lager» kommer fra tysk, og betyr en (militær) leir. Det tilsvarende skandinaviske uttrykket er hus, som i «krutthusene» på Fredriksvern, Fredriksberg fort og Hovedøya og Tøyhuset, det gamle arsenalet i København.
Zhang Xu

Zhang Xu (forenklet kinesisk: 张旭; tradisjonell kinesisk: 張旭; pinyin: Zhāng Xù, levde på 700-tallet i Suzhou i Kina), stilnavn: Bogao (伯高), var en kinesisk kalligraf på Tangdynastiets tid.
Han ble embedsmann under keiser Xuanzongs era, og regnes som en av «vinbegerets åtte udødelige». Legenden forteller at han hver gang han var full, brukte sitt eget hår som pensel for å utøve sin skrivekunst, og når han våknet opp ble han slått av arbeidets høye kvalitet. Men i edru tilstand klarte han aldri å gjenskape kalligrafien sin like godt.
Han er mest kjent for sin eksplosive kursivskrift (gresskursiv), men var også en regelskriftens mester. Det fortelles at hans kursivskrift var inspirert av svewrdkamt og sverddanser. Han fikk tilnavnet «den guddommelige gresskriver» 草聖.
Zhang Xu var også dikter. Et av hans dikt er medtatt i antologien Tre hundre Tang-dikt.
Pianolærerinnen

Synopsis

Erika (Isabelle Huppert) er en pianolærer på en prestisjefylt musikkskole i Wien, og bor fortsatt med sin overbeskyttende og kontrollerende mor (Annie Girardot). Ensom og fremmedgjort, finner Erika trøst ved å besøke sex-butikker og ved å eksperimentere med masochisme.
Under en konsert ble hun kjent med Walter (Benoît Magimel), en kjekk ung mann som hun forfører og innleder et ulovlig forhold til. Etter hvert som Erika langsomt driver i retning av et følelsesmessig sammenbrudd, bruker hun den forelskede Walter til å utforske sine mørkeste sado-masochistiske fantasier. Dette er imidlertid frastøtende for Walter, men i filmens klimaks angriper han henne i hennes leilighet, slik hun ønsker, slår og voldtar henne, men hun oppdager da at hennes begjær i virkeligheten ikke stemmer med hennes fantasier knyttet til dem.
Winfred Mutile Yavi

2017

Yavi deltok i Paavo Nurmi Games i Åbo i Finland, der hun kom på andreplass på 3000 meter hinder. Hun deltok i Meeting International Mohammed VI d'Athlétisme de Rabat, og kom der på femteplass på 3000 meter hinder. Under VM i friidrett 2017 kom hun på åttendeplass i samme øvelse, med tiden 9:22,67, som var ny personlig rekord.

2018

Hun deltok på 3000 meter hinder i Shanghai Golden Grand Prix 2018, der hun kom på åttendeplass. I Diamond League 2018 kom hun på sjetteplass i Golden Gala og i Bislett Games, og hun kom på femteplass i Paris med ny personlig rekord på 9:12,74. Hun fikk bronse på 3000 meter hinder under U20-VM i friidrett 2018, bak Celliphine Chespol og Peruth Chemutai.
Nothopygus

Levevis

Larvene utvikler seg i ved av løvtrær.

Utbredelse

Arten lever i Afrika (Sierra Leone).
Åna

Åna er en fjord i kommunene Flekkefjord i Vest-Agder og Sokndal i Rogaland, som danner den ytterste delen av fylkesgrensen. Fjorden strekker seg omtrent 4 km nordøstover og ender opp ved Åna-Sira der elven Sira munner ut i fjorden. Fjorden har innløp ved Egdeholmen. Like innenfor innløpet ligger bygdene Roligheta og Ystebø på sørsiden av fjorden. Nordsiden av fjorden er forholdsvis bratt og stiger opp til 317 meter over havet ved Sedeknuden.
Joseph Thomson

Bakgrunn

Joseph Thomsons far drev et steinbrudd, og han lærte opp sønnen i sitt yrke. Han utviklet en sterk interesse for geologi og botanikk, og disse interesser bestemte hans videre utdannelse. Thomson studerte ved Universitetet i Edinburgh under blant annet Thomas Henry Huxley og Archibald Geikie.

Oppdagelsesreisende

Han sluttet seg i 1878 som geolog til en ekspedisjon til østre Afrika under ledelse av Alexander Keith Johnston d.y. Den 28. juni 1879 døde Johnston i feber og da ble Thomson ekspedisjonens leder. Ekspedisjonen utforsket regionen omkring Malawisjøen og Tanganyikasjøen og fulgte dessuten den 350 km lange floden Lukuga. De vendte hjem med mange nyoppdagede dyre- og plantearter.
Joseph Thomson utmerket seg mest som oppdagelsesreisende, ikke fullt så meget som en nøyaktig vitenskapsmann. Han unngikk konfrontasjoner blant ekspedisjonenes bærere eller med de lokale folkeslag, og drepte ikke noen innfødte og mistet heller ikke noen av sine menn til voldsutgytelser. Hans motto skal ha vært «He who goes gently, goes safely; he who goes safely, goes far.»
I 1882 lette han i sultanens oppdrag ved elven Ruvuma (i dagens Tanzania) etter kull, uten resultat. I 1883 begynte Thomson på oppdrag fra det kongelige britiske geografiske selskap en ekspedisjon fra Afrikas østre kystlinje til Victoriasjøen. Kjøpmenn fra det britiske imperium var interesserte av en handelsvei uten stridslystne masaier eller konkurrerende tyskere. Thomsons ekspedisjon begynte bare noen måneder etter den rivaliserende tyske ekspedisjonen under Gustav Adolf Fischer. Forskningsreisen viste at veien var farbar og de gjorde mange nyttige biologiske, geologiske og etnografiske observasjoner. Thomson selv hadde en viss uflaks da hans forsøk på å bestige Kilimanjaro mislyktes før første dag var omme, og senere ble han stanget av en bøffel og rammet av malaria og dysenteri.
Thomson ble også senere utsatt for forskjellige sykdommer, og han døde i 1895 i London.
Thomsonfallene, thomsongasellen og en orm (limnotrochus thomsoni) ble oppkalt etter ham.
Tilbake til fremtiden II

Handling

Marty McFly med Emmett Brown, også kalt Doc, er tilbake med mer tidsreiser! Doc drar inn i fremtiden, nærmere bestemt til 21. oktober 2015, for å stoppe Marty's sønn fra å gjøre noe ulovlig og havne i fengsel. Med litt uheldig involvering greier Marty og Doc å endre fremtiden, slik at Biff's etterkommer havner i fengsel i stedet. Men før de drar tilbake til 1985, oppdager 2015's Biff at bilen er en tidsmaskin. Han stjeler den og drar tilbake til 1955 for å gi 1955-Biff et magasin som inneholder alt av sportsresultater fra 1950-2000.
Når Marty og Doc endelig kommer tilbake til 1985, er alt ugjenkjennelig, fordi Biff har tatt over byen etter å ha vunnet en gigantisk formue på vedding, som han allerede visste resultatene på. Marty finner ut at Biff har giftet seg med moren hans, som følge at han drepte Marty's far. Marty og Doc drar tilbake til 1955 for å stoppe 2015-Biff fra å gi sportsmagasinet til seg selv. De greier det med nød og neppe, men tidsmaskinen, med Doc inni, blir truffet av lynet og transportert tilbake til 1885. Doc sender Marty et brev gjennom tiden og forteller at han ikke ønsker å bli reddet fra det ville vesten. Marty oppsøker da 1955-versjonen av Doc for få hjelp med å komme "Tilbake Til Fremtiden".